b'\n_START_ARTICLE_\nEdifici al carrer Bellit, 32\n_START_SECTION_\nDescripci\xc3\xb3\n_START_PARAGRAPH_\nEdifici unifamiliar entre mitgeres fent cantonada, amb planta baixa i dos pisos. La teulada \xc3\xa9s a dos vessants de teula \xc3\xa0rab. L\'estructura \xc3\xa9s de parets de c\xc3\xa0rrega i de forjat unidireccional. En la fa\xc3\xa7ana principal hi ha un ordre en la disposici\xc3\xb3 de les obertures a partir d\'un eix de simetria central. A la planta baixa hi ha dues grans obertures, la porta d\'entrada i el garatge, i dues petites finestres; una de les finestres t\xc3\xa9 la inscripci\xc3\xb3 "MELCIOR CAMP+DEPADROS. 1711". A la primera planta, es troben tres obertures que donen a balcons i al segon pis hi ha sis balcons de dimensions m\xc3\xa9s petites que els anteriors. En la fa\xc3\xa7ana lateral, les obertures es presenten de forma irregular._NEWLINE_La fa\xc3\xa7ana est\xc3\xa0 arrebossada amb les llindes, brancals i ampits de les obertures de la planta baixa i el primer pis de pedra. En planta baixa hi ha un petit s\xc3\xb2col o basament de pedra fent la cantonada amb carreus. El remat superior \xc3\xa9s un r\xc3\xa0fec a manera de cornisa.\n_START_SECTION_\nHist\xc3\xb2ria\n_START_PARAGRAPH_\nEdifici dels anys 80 del segle XX amb elements d\'un edifici anterior del segle XVIII.'